Til Styret ved Norsk senter for menneskerettigheter
Fra Direktøren ved Norsk senter for menneskerettigheter
	
Sakstype:	Vedtakssak	
Møtesaksnr.:	12/2007	
Møtenr.	3/2007	
Møtedato:	05.12.07	
Notatdato:	27.11.07	
Arkivsaksnr.:		
Saksbehandler:	T.D.Kjelling 	

SAKSTITTEL: Budsjett 2008

TIDLIGERE BEHANDLING:
Anslag over bevilgning fra JUS til SMR for budsjett 2008 mottatt medio oktober.

DE VIKTIGSTE PROBLEMSTILLINGER:
Styret blir med dette orientert om utkast til budsjett for all virksomhet 2008. Nedenfor følger en kort og oppsummert beskrivelse av de viktigste endringene i budsjett 2008 sammenholdt med budsjett 2007.

Prosess videre: Som for tidligere år legges det opp til at styret gir direktøren fullmakt til å ferdigstille budsjettet.

Rammene for budsjettet er foreløpig godkjent av JUS pr november 2007. JUS vil i løpet av desember 2007 foreta evt endelige budsjettjusteringer med mulige konsekvenser for SMR. SMR leverer ferdig periodisert detaljregnskap for innlegging i elektronisk budsjettmodul ved UiO ultimo januar 2008. 

Det gjøres oppmerksom på at dette budsjettframlegget er gjort opp med et underskudd på kr. 237.536
Erfaringene fra tidligere år tilsier imidlertid at det ved slutten av året vil finnes tilgjengelige inntekter, særlig fra dekningsbidrag, til å dekke et slikt underskudd. Det er derfor ikke forsøkt å dekke inn dette underskuddet. Det må på den annen side sies at de enkelte budsjettpostene nå er skåret ned så vidt mye at det vil være vanskelig å dekke inn underskuddet dersom tilsvarende inntekter ikke skulle finnes. Senteret har allerede tatt kontakt med fakultetet om dette, bl.a. med sikte på mulig bruk av en del av SMRs beregnede overskudd fra 2007 til dette formålet, slik at dette ikke omfattes av fakultetets vedtak om å fryse enhetenes overskudd. Det gjøres også oppmerksom på at eventuelle utgifter til flytting av SMR ikke er lagt inn i budsjettet. Det legges til grunn at disse utgiftene dekkes av UiO.

1. Egenfinansiert (basis-) virksomhet:
1.1. Inntekter:
•	Budsjettbehandling UiO/JUS: Ifbm budsjettbehandlingen ved UiO og JUS i tiden fram mot årsskiftet kan det komme justeringer av inntektene så redegjørelsen nedenfor er basert på foreløpig informasjon om bevilgning for 2008 Ved økning/reduksjon vil forholdet mellom inntekter/kostnader justeres fortløpende av direktøren.
•	Reduserte rammer for JUS: JUS har (hovedsakelig som følge av feil beregning av studiepoengsproduksjon) fått sterkt reduserte inntekter for 2008 og årene framover. Instituttene ved JUS vil som følge av dette bla få redusert driftsoverføring, ledige stillinger vil bli holdt ubesatt, instituttenes overskudd fra 2007-regnskapet vil bli frosset ifht bruk i 2008 (og ventelig også i etter dette) m.m. Viktigste umiddelbare konsekvens for SMR er at det overskudd fra 2007 som var tenkt benyttet til faglig aktivitet i 2008 i det alt vesentlige vil måtte stå udisponert i 2008. SMR vil i løpet av desember 2007 søke JUS om å overføre midler som er øremerket tiltak som forutsetter gjennomføring dersom midlene skal beholdes.
•	Nivå basis-/egenfinansiert virksomhet: Bevilgningen fra JUS ligger i 2008 i utgangspunktet på et nivå omtrent tilsvarende bevilgning for 2007, men med en noe redusert driftsbevilgning. Se tabell nedenfor vedrørende inntekter. Pga øremerking av NI-delen av bevilgningen fom 2007 er inntektene fra UiO/JUS redusert med ca 6,1 mill. for 2008. Se neste punkt for detaljert gjennomgang.
•	Nasjonal institusjon (NI): Den delen av basisbevilgningen som tildeles SMR som NI og som fom 2007 utgjøres av en øremerket fra Utenriksdepartementet og som tidligere var en del av den årlige bevilgning fra UiO/JUS utgjør ca 6,1 mill. Bevilgningen fra UiO/JUS er fom 2007 redusert med et tilsvarende beløp. Av tekniske årsaker beregnes dette heretter ved at en del stillinger (=lønnskostnader) er flyttet fra basisbudsjettet og over til prosjektbudsjettet, og for disse stillingene trekkes det så dekningsbidragskostnader som framkommer som inntekter på basisbudsjettet. Mao vil SMR ha samme driftsinntekter til å dekke NI-aktiviteten som før, men midlene kommer ikke lenger direkte fra UiO/JUS, men som en øremerket bevilgning fra Kunnskapsdepartementet/Utenriksdepartementet som går inn på en separat prosjektkonto ved UiO. Kontoen dekker lønnskostnader og genererer dekningsbidraginntekter. Denne tekniske løsningen gir i seg selv ingen endring i balansen mellom inntekter/kostnader for SMR. Driftsmidler til NI-tiltak er budsjettert på basisbudsjettet tiltakskode 80 00 40 og en midlertidig prosjektstilling (juridisk rådgiver, 50% stilling) på tiltakskode 99 00 00.
•	Insentivmidler: JUS har foreløpig ikke beregnet alle insentivmidler (forskningspublisering, avlagte doktorgrader etc). Dette vil kunne medføre en svak økning/reduksjon av driftsbevilgning. 
•	Dekningsbidraginntekter: Redegjørelsen er basert på foreløpige anslag over dekningsbidraginntekter fra eksternfinansiert virksomhet. Det er ikke tatt høyde for en ytterligere økning i eksternfinansiert prosjektaktivitet.
•	Risiko 1: Det var kjent allerede i 2006 at JUS ville få redusert studiepoengproduksjon, men ikke i den grad som det nå er informert om. Av de to tiltak som er mest aktuelle ifht SMR er pålegget om å fryse overskuddet fra 2007 for bruk i 2008 det mest avgjørende på kort sikt. Det var som alle tidligere år lagt opp til å benytte overskudd til ny aktivitet i en ny planperiode, og for neste år vil dette få store konsekvenser for senteret og alle ansatte. 
•	Risiko 2: Med et så høyt nivå på eksternfinansiert prosjektvirksomhet er det sannsynlig at budsjettert dekningsbidraginntekt vil kunne bli redusert som følge av forsinkelser, bortfall etc. Evt vil annen, ny inntekt kunne komme i tillegg ved at nye prosjekter tilkommer i løpet av året, men gitt at romplanen for SMR gir svært liten fleksibilitet vil dette kun dreie seg om marginale endringer. Se punkt om eksternfinansiert virksomhet nedenfor.

1.2 Kostnader:
•	Viktigste endringer:
o	Forskningslederstillingen har tom 2007 vært en delfinansiering mellom JUS, SV og SMR, og fom 2008 må denne dekkes i sin helhet av SMR med den konsekvens at de faste lønnskostnadene øker. Dette er en av de viktige satsinger i 2008.
o	Følgende administrative fellesfunksjoner ble styrket ved bruk av økte dekningsbidraginntekter i 2007 og søkes i det alt vesentlige videreført og økt moderat i 2008: IT (fra 40% til 60% IT-assistent), bibliotek (avsluttet lesesalsinspektører, innført bibliotekassistent 80%), NI (50%). Midlene brukes dels til tilsetting av midlertidige ansatte.
•	Lønnskostnader: Samlete lønnskostnader er presentert i tabellen nedenfor. 
•	NI: Direktøren prioriterer arbeidet med å skaffe ny/fast finansiering for en ekstra juridisk rådgiverstilling for NI. Det er sikret en midlertidig prosjektstilling i 100% for 2008 gjennom at fakultetet unntar 250 000 fra vedtaket om frysing av enhetenes overskudd og ved at SMR anvender et tilsvarende beløp på sitt budsjett. NI søkes styrket ved bruk av eksterne inntekter for øvrig.
•	Vit.ass.-ordningen: Bevilgningen til ettårige/midlertidige vit.ass.-stillinger i 50% stilling opprettholdes også i 2008, men antall stillinger reduseres fra 3 til 2.
•	Masterstudiet i MR: SMR har i perioden etter at det administrative ansvaret for masterstudiet i MR budsjettert for høyt på kostnadssiden. Når kostnadene til masterstudiet nå er redusert er det et resultat av at regnskap for de siste årene er gjennomgått og et nytt kostnadsanslag er foretatt. Alle kostnader unntatt ekstra gjesteforelesere og sosiale tiltak dekkes av JUS, og SMR får tildelt 70.000 til masterstudiet pr år som tilsvarer det beløp vi nå budsjetter med.
•	Risiko: Med et så stort omfang av eksternfinansierte prosjekter som SMR har foretar ledelse og administrasjon jevnlig risikovurdering av aktiviteten. Viktigste faktor ifht kostnadsnivå er inndekning av underskuddsprosjekter, og det er i 2008 avsatt et lavere beløp for underdekning av eksternfinansierte prosjekter enn tidligere år. Dette skal dekke opp for NFR-prosjekter som er budsjettert med underskudd (bevilgning dekker ikke faktisk lønnskostnad) og kalkulert risiko ifht at tilsatte forskere med ansvar for å skaffe egengenerert aktivitet/inntjening ikke lykkes (4 forskerstillinger: 3 med ansvar for 30% egengenerert aktivitet/inntjening og 1 med 20%).

2. Eksternfinansiert virksomhet:
2.1 Inntekter:
•	Med tilgang på 10 nye kontorer i Domus Nova har SMR hatt en viss fleksibilitet ifht igangsetting av ny aktivitet i 2006. Kontorene er nå disponert full ut. Gitt bemanningsplaner og prosjektplaner ventes det liten fleksibilitet i 2008 og det legges ikke opp til noen ytterligere vekst i eksternfinansiert virksomhet utover økningen fra 2006 til 2008 forstått som økning i antall ansatte som skal ha kontor/arbeidsplass. Det er kontakt mellom SMR og UD om et mulig Vietnam-program ved Senteret, men dette foreløpig ikke konkretisert.  
•	Det er ikke budsjettert med ytterligere økning i eksternfinansiert virksomhet. Prosjekter avsluttes fortløpende gjennom året etter hvert som prosjektenes aktiviteter er gjennomført, og for oppdragsprosjekter returneres et evt overskudd tilbake til oppdragsgiver. For bidragsprosjekter beholder SMR et evt overskudd og må dekke et evt underskudd.
•	ICC-programmet som ble startet opp i 2006 var i full drift i 2007. I løpet av 2007 har det gjennom diskusjoner med Utenriksdepartementet blitt avklart at programmet vil bli lagt noe om og få en redusert bemanning som følge av dette. Dekningsbidraginntektene til SMR reduseres noe som følge av dette.
2.2 Kostnader:
•	Lønns-/personalkostnader: Denne delen av virksomheten er i det alt vesentlige kontraktsfestet for flere år gjennom avtaler med ekstern oppdragsgiver. Personaldelen av budsjettet (lønn, kostnader/inntekter) er gjennomgått relativt inngående.
•	Driftskostnader: Denne delen av virksomheten (aktiviteter, tiltak) er i mindre grad gjennomgått. De fleste prosjekter/programmer arbeider nå med søknader for aktiviteten i 2008 og det er som vanlig slik at søknader og budsjetter planlegges oversendt ekstern oppdragsgiver i januar. Der hvor det ikke foreligger klare planer og anslag fra prosjekt-/programleder om driftsdelen har administrasjonen laget prognoser basert på budsjett- og regnskapstall fra inneværende/tidligere år.
•	Risiko 1: De store lønnskostnadene er sikret gjennom flerårige avtaler med eksterne oppdragsgivere. Både avtalene med Utenriksdepartementet, NORAD og NFR regnes som avtaler med lav risiko ifht bortfall av finansiering av lønn. Driftskostnadene er i det alt vesentlige finansiert på årlig basis og søknader om dette utarbeides av prosjekt-/programledere ved SMR og avklares i dialog med ekstern oppdragsgiver. Gitt de flerårige avtalene ifht bemanning av prosjekter-/programmer synes risikoen lav for bortfall av finansiering av drift.
•	Risiko 2: Med et så stort omfang av eksternfinansierte prosjekter som SMR må risiko jevnlig vurderes. Viktigste faktor ifht kostnadsnivå er inndekning av underskuddsprosjekter. NFR-prosjekter genererer normalt underskudd (hovedsakelig pga høyere lønnsnivå enn bevilgningen dekker) og men også andre prosjekter med tilsatt eksternfinansiert forsker med ansvar for å skaffe egengenerert aktivitet/inntjening vil kunne generere underskudd.

VEDTAKSFORSLAG: Utkast til budsjett 2008 vedtas. Direktøren får fullmakt til å ferdigstille budsjett 2008.

VEDLEGG:
1)	Budsjett 2008 egenfinansiert virksomhet
2)	Budsjett 2007 eksternfinansiert virksomhet